Gyrth Godwinson

Gyrth Godwinson, angelsaksisk Gyrð Gōdwinson, (født ca. 1032,Barlow: Vita Ædwardi, ss. 7-8. død 14. oktober 1066) var den fjerde sønn av Godwin, jarl av Wessex, og således en yngre bror av kong Harald Godwinson.

 Biografi
Gyrth dro sammen med sin eldste bror Svein Godwinson i landflyktighet til Flandern i 1051, men i motsetning til Svein kunne han dra tilbake til England sammen med resten av familien det påfølgende året. Sammen med sine brødre Harald og Toste Godwinson var Gyrth til stede ved sin fars dødsseng den 15. april 1053.

Etter farens død greide familien beholde sine posisjoner i England. Harald arvet jarledømmet Wessex og ble den nest mektigste i landet etter kongen. Gyrth ble gjort til jarl over East Anglia, Cambridgeshire og Oxfordshire en gang i tiden 1055–1057.DeVries: The Norwegian Invasion of England in 1066, ss. 114-115. Sammen med sin bror Leofwine Godwinsons jarledømmer i Kent, Essex, Middlesex, Hertford, Surrey og antagelig Buckinghamshire,DeVries, The Norwegian Invasion of England in 1066, s. 115. kontrollerte sønnene til Godwin hele det østlige England. Dessuten var Toste Godwinson jarl av Northumbria. Deres søster Edith av Wessex (angelsaksisk Eadgythe) var i tillegg gift med kongen selv, Edvard Bekjenneren. Det gjorde familien til den mektigste politiske kraft i det angelsaksiske England.

I henhold til Orderic Vitalis og William av Malmesbury forsøkte Gyrth uten hell å overtale Harald Godwinson fra å gå i kamp mot Vilhelm Bastarden. Isteden ville han selv lede de engelske styrkene mot normannerne slik at broren ikke brøt sin påståtte ed som han skal ha gitt til Vilhelm om la den sistnevnte etterfølge som Englands konge. Broren Harald lot seg ikke overtale, og gikk mot Vilhelm i slaget ved Hastings. Her ble Gyrth tdlig under slaget drept sammen med Harald og broren Leofwine.Den angelsaksiske krønike (D- og E-versjonene), årstallet 1066

I BBCs TV-serie i to deler, Conquest (1966) ble Gyrth portrettert av skuespilleren Malcolm Webster.

 Referanser 

 Litteratur 
 Anglo-Saxon Chronicle, Den angelsaksiske krønike
 Barlow, Frank (ed.): red. Vita Ædwardi.
 DeVries, Kelly (1999): The Norwegian Invasion of England in 1066. Boydell Press. ss. 108–114. ISBN 1-84383-027-2.

Kategori:Huset Godwin
Kategori:Angelsaksere
Kategori:Den normanniske erobringen av England
Kategori:Jarler av East Anglia
Kategori:Dødsfall i 1066